CELEX: 32009B0675
Language: hu
Date: 2009-04-23 00:00:00
Title: Az Európai Parlament határozata (2009. április 23.) az Európai Élelmiszerbiztonsági Hatóság 2007-es pénzügyi évre szóló költségvetésének végrehajtására vonatkozó mentesítésről

26.9.2009   
            
            
               HU
            
            
               Az Európai Unió Hivatalos Lapja
            
            
               L 255/185
            
         AZ EURÓPAI PARLAMENT HATÁROZATA
   (2009. április 23.)
   az Európai Élelmiszerbiztonsági Hatóság 2007-es pénzügyi évre szóló költségvetésének végrehajtására vonatkozó mentesítésről
   (2009/675/EK)
   AZ EURÓPAI PARLAMENT,
   
               —
            
            
               tekintettel az Európai Élelmiszerbiztonsági Hatóságnak a 2007-es pénzügyi évre vonatkozó végleges éves beszámolójára (1),
            
         
               —
            
            
               tekintettel a Számvevőszéknek az Európai Élelmiszerbiztonsági Hatóság 2007-es pénzügyi évre vonatkozó végleges éves beszámolójáról szóló jelentésére, a Hatóság válaszaival együtt (2),
            
         
               —
            
            
               tekintettel a Tanács 2009. február 10-i ajánlására (5588/2009 – C6-0060/2009),
            
         
               —
            
            
               tekintettel az EK-Szerződésre és különösen annak 276. cikkére,
            
         
               —
            
            
               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,
            
         
               —
            
            
               tekintettel az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszer-biztonságra vonatkozó eljárások megállapításáról szóló, 2002. január 28-i 178/2002/EK európai parlamenti és tanácsi rendeletre (4) és különösen annak 44. cikkére,
            
         
               —
            
            
               tekintettel az 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,
            
         
               —
            
            
               tekintettel eljárási szabályzatának 71. cikkére és V. mellékletére,
            
         
               —
            
            
               tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszer-biztonsági Bizottság véleményére (A6-0172/2009),
            
         
               1.
            
            
               mentesítést ad az Európai Élelmiszerbiztonsági Hatóság ügyvezető igazgatója számára a Hatóság 2007-es pénzügyi évre szóló költségvetésének végrehajtására vonatkozóan;
            
         
               2.
            
            
               észrevételeit az alábbi állásfoglalásban foglalja össze;
            
         
               3.
            
            
               utasítja elnökét, hogy továbbítsa ezt a határozatot és az annak szerves részét képező állásfoglalást az Európai Élelmiszerbiztonsági Hatóság ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon közzétételükről az Európai Unió Hivatalos Lapjában (L sorozat).
            
         
      
         
            az elnök
         
         Hans-Gert PÖTTERING
      
      
         
            a főtitkár
         
         Klaus WELLE
      
   
   
      (1)  HL C 278., 2008.10.31., 35. o.
   
   
      (2)  HL C 311., 2008.12.5., 100. o.
   
   
      (3)  HL L 248., 2002.9.16., 1. o.
   
   
      (4)  HL L 31., 2002.2.1., 1. o.
   
   
      (5)  HL L 357., 2002.12.31., 72. o.
   
   AZ EURÓPAI PARLAMENT ÁLLÁSFOGLALÁSA
   (2009. április 23.)
   az Európai Élelmiszerbiztonsági Hatóság 2007-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
   AZ EURÓPAI PARLAMENT,
   
               —
            
            
               tekintettel az Európai Élelmiszerbiztonsági Hatóságnak a 2007-es pénzügyi évre vonatkozó végleges éves beszámolójára (1),
            
         
               —
            
            
               tekintettel a Számvevőszéknek az Európai Élelmiszerbiztonsági Hatóság 2007-es pénzügyi évre vonatkozó végleges éves beszámolójáról szóló jelentésére, a Hatóság válaszaival együtt (2),
            
         
               —
            
            
               tekintettel a Tanács 2009. február 10-i ajánlására (5588/2009 – C6-0060/2009),
            
         
               —
            
            
               tekintettel az EK-Szerződésre és különösen annak 276. cikkére,
            
         
               —
            
            
               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,
            
         
               —
            
            
               tekintettel az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszer-biztonságra vonatkozó eljárások megállapításáról szóló, 2002. január 28-i 178/2002/EK európai parlamenti és tanácsi rendeletre (4) és különösen annak 44. cikkére,
            
         
               —
            
            
               tekintettel az 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,
            
         
               —
            
            
               tekintettel eljárási szabályzatának 71. cikkére és V. mellékletére,
            
         
               —
            
            
               tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszer-biztonsági Bizottság véleményére (A6-0172/2009),
            
         
               A.
            
            
               mivel a Számvevőszék kijelentette, hogy kellő mértékben megbizonyosodott a 2007-es pénzügyi évre vonatkozó éves beszámoló megbízhatóságáról, valamint arról, hogy az annak alapjául szolgáló ügyletek jogszerűek és szabályszerűek,
            
         
               B.
            
            
               mivel az Európai Parlament 2008. április 22-én megadta az Európai Élelmiszerbiztonsági Hatóság ügyvezető igazgatója számára a 2006-os pénzügyi évre vonatkozó költségvetésének végrehajtása alóli mentesítést (6), és mivel a mentesítést kísérő állásfoglalásában többek között
               
                           —
                        
                        
                           tudomásul vette, hogy a 2006-os kifizetések alacsony felhasználása elsősorban annak volt köszönhető, hogy a Hatóságnak nehézséget okozott magasan képzett tudományos személyzet felvétele Pármában; hangsúlyozta, hogy 2006 végéig a Hatóság létszámtervében szereplő 250 álláshelynek mindössze kétharmadát töltötték be; aláhúzta, hogy a munkaerőhiány a működési alapok alacsonyabb felhasználási szintjét eredményezte,
                        
                     
                           —
                        
                        
                           megjegyezte, hogy 2006-ban az igazgatási kiadások előirányzatainak kifizetési aránya 56 % volt, a működési tevékenységeké pedig 50 %; a 2005-ről átvitt előirányzatok 20 %-át 2006 végén törölték; és nagyszámú átcsoportosítást hajtottak végre, különösen az év végén,
                        
                     
         
               1.
            
            
               tudomásul veszi a Számvevőszék megállapítását, hogy 8 600 000 EUR összegű előirányzatot vittek át 2008-ra, 4 800 000 EUR-t pedig töröltek; megjegyzi, hogy ez részben a támogatásokra vonatkozó 2007-es éves munkaterv késedelmes elfogadásának és végrehajtásának volt köszönhető; tudomásul veszi, hogy az előző évből átvitt előirányzatok 7 900 000 EUR-t tettek ki, amelyekből 4 500 000 EUR működési tevékenységekre vonatkozott; megjegyzi, hogy a működési tevékenységekre átvitt előirányzatok több mint 25 %-át törölni kellett év végén;
            
         
               2.
            
            
               aggasztónak találja a Számvevőszék következtését, hogy ez a helyzet sérti az évenkéntiség elvét, és hiányosságokra világít rá a Hatóság programozása és költségvetési tervezése terén;
            
         
               3.
            
            
               tudomásul veszi a Hatóság válaszát, miszerint a pénzgazdálkodás javítása érdekében 2008-ban számos intézkedést hozott, így például sablonokat, vademecumot fogadott el, és kiegészítő adminisztratív támogatást alakított ki a támogatási pályázatok megindításának felgyorsítása érdekében;
            
         
               4.
            
            
               tudomásul veszi a Hatóság válaszát az átvitt előirányzatokat illetően, miszerint az előirányzat-átviteli arány (17-18 %) 2006-hoz képest (22 %) csökkent; megjegyzi azonban a végleges beszámoló alapján, hogy az átvitelek tényleges összege a 2006-os 7 900 000 EUR-ról 2007-ben 8 600 000 EUR-ra nőtt;
            
         
               5.
            
            
               kéri, hogy a Hatóság kövesse nyomon a Számvevőszék megállapításait, és tegyen további erőfeszítéseket a költségvetési végrehajtás javítására és felgyorsítására; kéri, hogy a Hatóság ismertesse a nyomon követési intézkedéseket a 2008-ra vonatkozó éves tevékenységi jelentésében;
            
         
               6.
            
            
               tudomásul veszi a Számvevőszék megállapítását, miszerint a Hatóság egy, a Bizottságtól Horvátország és Törökország csatlakozásának előkészítésére kapott hozzájárulást rendes támogatásként kezelt, holott azt célhoz kötött bevételként kellett volna kezelnie;
            
         
               7.
            
            
               tudomásul veszi a Hatóság válaszát, hogy 2008-tól az összes különleges hozzájárulást célhoz kötött bevételként tartják nyilván;
            
         
               8.
            
            
               tudomásul veszi a Számvevőszék megállapításait a kiküldetések kezelése terén észlelt hiányosságokra, valamint a kivételek nagy számára és értékére vonatkozóan;
            
         
               9.
            
            
               tudomásul veszi a Hatóság válaszát, miszerint ez a helyzet egy konkrét egységet jellemzett, ahol azóta szervezési változtatásokat hajtottak végre;
            
         
               10.
            
            
               megjegyzi, hogy a 2007-es év az Európai Élelmiszerbiztonsági Hatóság (EFSA) működésének ötödik éve volt;
            
         
               11.
            
            
               hangsúlyozza a Hatóság szerepét a független tudományos tanácsadásban minden olyan kérdésben, amely közvetlen vagy közvetett hatással van az élelmiszer-biztonságra, beleértve az állategészségügyet, az állatok védelmét és a növényvédelmet; mely szerepre egyre nagyobb szükség van, tekintve a fogyasztói aggályokat és a tudományos tanácsadás megfelelő kommunikációjának szükségességét;
            
         A korábbi mentesítések nyomon követése
   
               12.
            
            
               gratulál a Hatóságnak, hogy sikerült a létszámtervében előirányzott 300 hely közül 273-at betöltenie, miután évekig nehézséget okozott magasan képzett tudományos személyzetet csábítania Pármába;
            
         
               13.
            
            
               megállapítja, hogy az előirányzott 97 % helyett a költségvetési sort csak 95 %-ban hajtották végre; megjegyzi azonban, hogy a Hatóság számára továbbra is nehézséget jelentett magasan képzett tudományos személyzet felvétele Pármába;
            
         
               14.
            
            
               a személyzetre vonatkozóan hivatkozik a 2007 végén a munkatársak körében végzett felmérésre; ösztönzi a Hatóság vezetését, hogy rendszeresen végezzen ilyen felmérést, és annak eredményeit használja fel személyzeti politikájában és mindennapi munkájában;
            
         
               15.
            
            
               megjegyzi, hogy a korábbi mentesítések ismétlődően felhívták a figyelmet a felvételi eljárásokkal kapcsolatos hiányosságokra, és jelenlegi számvevőszéki jelentés ismét ezt teszi;
            
         
               16.
            
            
               kéri a Hatóságot, hogy felvételi eljárásait sürgősen hangolja össze a szabályokkal;
            
         
               17.
            
            
               megjegyzi, hogy már korábbi mentesítések során is bírálta a Számvevőszék a Hatóságot, hogy több esetben nem tartotta be a közbeszerzési szabályokat; kéri a Hatóságot, hogy fordítson különös figyelmet a közbeszerzési szabályok betartására;
            
         
               18.
            
            
               kéri, hogy a Hatóság ismertesse részletesen a felvételi és közbeszerzési eljárások terén előfordult hiányosságok orvoslására hozott intézkedéseket a 2008-as éves tevékenységi jelentésében;
            
         
               19.
            
            
               megjegyzi, hogy a Hatóság ügyvezető igazgatója átvette az ügynökségek hálózatának koordinátori szerepét 2009. március 1-jén;
            
         
               20.
            
            
               a mentesítési határozatot kísérő egyéb, horizontális jellegű észrevételek tekintetében utal az uniós ügynökségek pénzügyi gazdálkodásáról és ellenőrzéséről szóló, 2009. április 23-i állásfoglalására (7).
            
         
      (1)  HL C 278., 2008.10.31., 35. o.
   
   
      (2)  HL C 311., 2008.12.5., 100. o.
   
   
      (3)  HL L 248., 2002.9.16., 1. o.
   
   
      (4)  HL L 31., 2002.2.1., 1. o.
   
   
      (5)  HL L 357., 2002.12.31., 72. o.
   
   
      (6)  HL L 88., 2009.3.31., 184. o.
   
   
      (7)  Lásd e Hivatalos Lap 206. oldalát.